jkorsvik/nowiki_second_scrape_merged huggingface dataset:
Johan Hovstad

Johan Hovstad (født 12. august 1896 i Singsås, død 8. januar 1959 i Oslo) var en norsk skolemann, forfatter, oversetter og organisasjonsbygger. Han arbeidet som lektor ved Orkdal landsgymnas, rektor ved Flekkefjord gymnas og lektor ved Sinsen høyere skole.
Hovstad ble cand.philol. i 1927, med hovedfag i norsk, basert på oppgaven Stadnamn frå Singsås. I 1945 ble han dr.philos., med avhandlingen Mannen og samfunnet : Studiar i norrøn etikk, som kom i populærutgave i 1948: Heim, hov og kyrkje : Studiar i norrøn etikk. Han oversatte flere sagatekster til nynorsk for serien Norrøne bokverk.
Hovstad var med og stiftet Human-Etisk Forbund i 1956, sammen med Kristian Horn og Gabriel Langfeldt. Han argumenterte tidlig for betegnelsen human-etikk, og i striden om navnet på forbundet advarte han mot å bruke begrepet humanisme, ettersom også religiøse trosretninger kan bære en sterk humanisme i seg, ikke minst kristen tradisjon. Slik stilte han seg mer forsonende til det religiøse enn mange andre i forbundet, og erklærte seg selv som agnostiker. Han var ivrig talsmann for en universell moral og varm tilhenger av verdensføderalismen, i Norge representert gjennom organisasjonen En Verden. I den sammenheng stod han i kontakt med internasjonalt ledende humanister som Julian Huxley og Bertrand Russell. Ved Sinsen høyere skole satte han i gang et omfattende reformprosjekt, der han trakk politiske og etiske spørsmål inn den daglige undervisning.


== Bibliografi ==
Mannen og samfunnet. Studiar i norrøn etikk (1943). Oslo: Det norske Samlaget.
Rett og moral borgarar og nasjonar imellom (1947). Oslo: Tanum.
Heim, hov og kyrkje. Studiar i norrøn etikk (1948). Oslo: Det norske Samlaget.
«Uppseding til fred», Norsk Pedagogisk Tidsskrift, 1929.
«Uppsedinga og fredsarbeidet», Norsk Pedagogisk Tidsskrift, 1932.
«Human og religiøs etikk», Norsk Pedagogisk Tidsskrift, 1934.
«Statsmoral og individuell moral», Syn og Segn, 9/1946.
«Pasifisme, kristendom og verdsføderalisme», Syn og Segn, 4/1950.
«Mot etisk universalisme», Samtiden, 1954.
«Human-etikk og religion», Dagbladet, 20.04.1956.
«Albert Schweitzer og norsk kulturdebatt», Dagbladet, 30.08.1956.
«Naturrett – historisme, faktum og verde», Vinduet, 1956.
«Human-etikk og verdinihilisme», VG, 08.11.1956.
«Ein trudomens forsvarar», Arbeiderbladet, 31.12.1956.
«Human-etikk og radikalisme», Dagbladet, 31.10.1957.
«Stat og kyrkje», Arbeiderbladet 27.03.1958.
«Problemet Gud», Syn og Segn, 2/1958.
«Rasjonal-humanistisk etikar og spekulativ teolog», Syn og Segn, 3/1958 (anmeldelse av Knut Erik Tranøy: «Thomas Aquino som moralfilosof»).


== Litteratur ==
Paul Knutsen !2006). Livet før døden. Human-etisk forbund 1956–2006. Oslo: Humanist forlag.
«Johan Hovstad død». VG, 9. januar 1959
Thunnus atlanticus

Thunnus atlanticus er en liten tunfiskart.
Den dypeste delen av kroppen er under midten av første ryggfinne. Brystfinnene er moderat lange. Ryggen er metallisk mørkeblå og buksiden enten ensfarget sølvgrå, eller med bleke streker og flekker i vertikale rader.
Første ryggfinne er mørkgrå, andre ryggfinne og gattfinnen er mørkgrå med sølvskjær og småfinnene er mørkgrå med et skjær av gult. Arten har en liten svømmeblære. Maksimal lengde er 100 cm, og vanlig størrelse er en lengde på opptil 72 cm og en vekt på 6–7 kg.
Thunnus atlanticus lever pelagisk ute på åpent hav i vann med en temperatur på minst 20 °C. Den svømmer ofte i store stimer sammen med bukstripet bonitt. Den eter fisk, amfipoder, reker, krabber, sjøknelere og larver av tifotkrepser.
Utbredelsen er begrenset til det vestlige Atlanterhavet der arten finnes fra Martha’s Vineyard i USA til Trindade og Rio de Janeiro i Brasil. Den er vanlig både i Mexicogolfen og Det karibiske hav.
Fisket etter arten har størst betydning sørøst for Cuba der den tas sammen med bukstripet bonitt. I Florida og på Bahamas er den en viktig sportsfisk.


== Litteratur ==
B.B. Collette og C.E. Nauen (1983). FAO species catalogue: Vol.2. Scombrids of the world: An annotated and illustrated catalogue of tunas, mackerels, bonitos and related species known to date. FAO Fish.Synop. s. 85–86. ISBN 92-5-101381-0. 


== Eksterne lenker ==
(en) Thunnus atlanticus – oversikt og omtale av artene i WORMS-databasen 
(en) Thunnus atlanticus i Global Biodiversity Information Facility 
(en) Thunnus atlanticus hos FishBase 
(en) Thunnus atlanticus hos Fossilworks 
(en) Thunnus atlanticus hos ITIS 
(en) Thunnus atlanticus hos NCBI 
(en) Kategori:Thunnus atlanticus – bilder, video eller lyd på Wikimedia Commons 
(en) Thunnus atlanticus – galleri av bilder, video eller lyd på Wikimedia Commons 
Thunnus atlanticus – detaljert informasjon på Wikispecies 
(en) Thunnus atlanticus (Lesson, 1831) Blackfin tuna - FishBase
B. Collette m.fl. (2011). «Thunnus atlanticus». IUCN 2012. IUCN Red List of Threatened Species. Version 2012.1. Besøkt 20. august 2012.
Kollmyr skole

Kollmyr skole er en barneskole i Skien kommune med klasser fra 1. til 7. trinn.
Skolen ble åpnet i 1981 og ligger på vestre Gulset, plassert med Gulsethallen og Skiens vestmark som nærmeste nabo. Elevene tilhører Gulset ungdomsskole.


== Referanser ==
Morris West

Morris L. West eller Morris Langlo West (født 26. april 1916, død 9. oktober 1999) var en australsk forfatter. 
Han tjenestegjorde i hæren under Stillehavskrigen, og var 1945–1954 leder for et av de største radioreklamebyråa i Australia. Han laget radio- og fjernsynsprogram, reportasjer og hørespill. I romanene behandlet West alvorlige, ofte religiøse tema og politiske hendelser av global betyding. Flere er blitt filmatisert, og noen omarbeidet han selv til skuespill. 


== Heder ==
Morris West var offiser av Order of Australia.


== Bibliografi ==
The Devil's Advocate (1959; norsk oversettelse Djevelens advokat, 1961)
The Shoes of the Fisherman (1963; norsk oversettelse Fiskerens sko, same år)
The Salamander (1973; norsk oversettelse Salamanderen, 1974)
Proteus (1979; norsk oversettelse same år)
The Clowns of God (1981; norsk oversettelse Guds klovner, same året)
Cassidy (1986; norsk oversettelse 1987)
Masterclass (1988; norsk oversettelse Mesterstykket, 1993)
Lazarus (1990; norsk oversettelse 1991)
The Ringmaster (1991)
The Lovers (1993; norsk oversettelse Dager med Giulia, 1995).


== Referanser ==


== Kilder ==
(no) Morris L. West i Store norske leksikon


== Eksterne lenker ==
(en) Morris West – kategori av bilder, video eller lyd på Commons 
(en) Morris West på Internet Movie Database 
(da) Morris West på Filmdatabasen 
(en) Morris West hos The Movie Database 
(en) Morris West hos Internet Broadway Database
Stigeråsen skole

Stigeråsen skole er en barneskole i Skien kommune med klasser fra 1. til 7. trinn, fordelt på ca 300 elever.


== Beliggenhet og omgivelser ==
Skolen ligger på den nordre/midtre delen av Gulset med kort gåavstand til Gulsetsenteret, Gulset kirke og Gulset ungdomsskole. På skolens område ble det anlagt skøytebane i 1981 som i 1983 ble utvidet til tre håndballbaner. Det ble satt opp mange nye lekeapparater i skolegården i 1998 og en ballbinge i 2006. Skolen ligger også tett inntil en stor gresslette som brukes som fotballbane. Elevene tilhører Gulset ungdomsskole.


== Historie ==
Skolens første byggetrinn stod ferdig i august 1974 og ble da drevet i fellesskap med det som da var Gulset skole, senere Strømdal skole. Skolen ble offisielt innviet i desember 1977 da andre byggetrinn stod ferdig, herunder gymsalen. Samtidig ble Stigeråsen skole skilt ut som en egen skolekrets. Tredje byggetrinn var klart til skolestart 1997 og skolen fikk da sin nåværende form.


== Referanser ==
Lunch Beat

Lunch Beat er et lunsjklubb-konsept, der alle som vil danse i lunsjpausen kan delta. Bevegelsen ble startet av svenske Molly Ränge i Stockholm i 2010. Hun var inspirert av filmen Fight Club, der to menn starter en hemmelig slagsmålsklubb. Ränge samlet 10–15 mennesker i en garasjekjeller, og akkompagnert av en liten CD-spiller, danset de seg gjennom lunsjpausen – i all hemmelighet.Pressen fikk høre om lunsjdiscoen, og fra å være en hemmelig samling for en håndfull mennesker, er det nå en internasjonal bevegelse, der det arrangeres lunsjdans i flere større byer. Det første norske Lunch Beat-arrangementet ble arrangert på utestedet Fugazi i Oslo 31. mai 2012, etter initiativ fra svenske Jens Sjöberg, som er bosatt i Oslo.Lunch Beat har gjengitt et eget manifest på sitt offisielle nettsted. De to viktigste punktene er at de som møter opp, skal danse – og at arrangementene skal være uten fortjeneste for dem som arrangerer. Deltagerne betaler en adgangsavgift på 6–10 euro. For dette får de et lett måltid og en times dans med DJ.
I 2011 kom «lunchdisco» inn på Svenska språkrådets nyordsliste, basert på frekvensen av funn i media.


== Referanser ==


== Eksterne lenker ==
Lunch Beat's offisielle nettsted. Besøkt 20.08.2012
Nyhets- og kulturmagasinet Slates omtale av Lunch Beat-konseptet. Besøkt 20.08.2012
Kjørbekkhøgda skole

Kjørbekkhøgda skole er en barneskole i Skien kommune med klasser fra 1. til 7. trinn, fordelt på ca. 220 elever. Skolen ble grunnlagt i 1959.


== Beliggenhet og omgivelser ==
Skolen ligger midt i boligområdet på Kjørbekk, med kort avstand til industriområdet der. Skolen har både ballbinge, et klatreapparat og en "egen skog" med hinderløype på baksiden. Skogen benyttes særlig av skolefritidsordningen. Skolen har også en egen gymsal.


== Referanser ==
Erik Eggen

Erik Eggen (født 17. november 1877 i Trondheim, død 7. juni 1957 i Voss) var lektor, komponist, dirigent, oversetter og lærebokforfatter.Etter seminarium i 1899 jobbet han som folkeskolelærer i Nedre Eiker i 1899, før han fikk examen artium i 1904, hvorpå han i 1906 var blitt lærer i Seljord.  Fra 1913 var han lærer ved Voss private gymnas, men bare til 1916 da han ble overlærer ved Voss landsgymnas der han fra 1919 var lektor og holdt seg frem til 1939 da han sluttet.  Eggen ble dr.philos. i 1925 på avhandlingen Skalastudier: studier over skalaens genesis på norrønt område (utgitt 1923). Han skrev også bøkene Edvard Grieg (1911) og Norsk Musikksoge (1923), og oversatte flere norrøne sagaverk til nynorsk. 
Det var på Voss at Eggen startet Orkesteret Fossegrimen i 1917, samt ledet skolens kor og komponerte flere musikkstykker.


== Utgivelser ==
Eggen, Erik (1911). Edvard Grieg. Oslo: Norigs ungdomslag og Student-maallaget. 
Eggen, Erik (1910). Tri syngjespel: (stevleikar) : for ungdomslag. Orkedalen. 
Eggen, Erik (1920). Latinsk-norsk ordliste for gymnaset. Oslo: Samlaget. 
Eggen, Erik (1923). Norsk musikksoge. Oslo: Noregs ungdomslag og studentmållaget. 
Skalastudier: studier over skalaens genesis på norrønt område (dr.gradsavhandling, utgitt 1923)


== Familie ==
Han var sønn av  urmaker Johan Andreas Eggen (1848–1927) og Berte Eriksen Kurud (1848–1927), samt bror til organist og komponist Arne Eggen (1881–1955). I 1905 giftet Erik seg med Margot Selvig (1880–).


== Referanser ==
Skotfoss oppvekstsenter

Skotfoss oppvekstsenter består av en barneskole, en barnehage og en helsestasjon i bydelen Skotfoss i Skien kommune.
Skolen har syv klasser fordelt på 128 elever fra 1. til 7. klasse, og ligger rett ved Skotfoss kirke og Telemarkskanalen. Fra høsten 2016 tilhører elevene Gulset ungdomsskole.


== Referanser ==
Noblesville

Noblesville er en by i Hamilton County i delstaten Indiana i USA. Byen ligger rett nord for storbyen og delstatshovedstaden Indianapolis. Befolkningen var på 51 969 i 2010, noe som gjør den til delstatens fjortende største by. I 2007 var byens befolkning på 41 561, noe som gjorde den til datidens syttende største. Byen har hatt en befolkningsvekst på 39,4 % siden 2000.


== Kjente personer fra Noblesville ==
David Boudia, vant OL-gull i 2012 i stuping.
Rex Stout, amerikansk forfatter og skaperen av Nero Wolfe.


== Eksterne lenker ==
City of Noblesville, Indiana website
Bratsbergkleiva skole

Bratsbergkleiva skole er en barneskole i Skien kommune med klasser fra 1. til 7. trinn, fordelt på ca. 370 elever.Skolen er den eldste i Skien kommune. Bygget stod ferdig i 1911 og ble påbygget med anneks, seks nye klasserom og festsal i 1956. Skolen ligger rett øst for sentrum av Skien by, rett ved Snipetorp.


== Referanser ==
Greenwood (Indiana)

Greenwood er en by i Johnson County i delstaten Indiana i USA. Byen hadde et innbyggertall på 49 791 i 2010. Greenwood ligger langs hovedveiene US 31 og Interstate 65. Byen hadde en befolkningsvekst på 81 % mellom 2000 og 2010.


== Referanser ==


== Eksterne lenker ==
City website
Venstøp skole

Venstøp skole er en barneskole i Skien kommune med klasser fra 1. til 7. trinn, med totalt ca. 290 elever.Skolen ble bygget i 1959 og har etter dette blitt utvidet 3 ganger; i 1967, 1994 og 2000. Tidligere lå det 3 grendeskoler (Fossum, Tufte og Ås) for 1.-3. trinn i kretsen og Venstøp skole var kun skole for 4.-6. trinn. Høsten 1994 ble de tre småskolene lagt ned og alle elevene ble samlet på Venstøp skole.


== Rektorer ==
1994-2006: Solveig Hvidsten Dahl
Lill Heidi Elvenes Heldal


== Referanser ==
Thunnus maccoyii

Thunnus maccoyii er en tunfiskart. På engelsk kalles den southern bluefin tuna, og den er altså en av tre ettertraktede og truede artene av «blåfinnet tunfisk».
Den dypeste delen av kroppen er under midten av første ryggfinne. Brystfinnene er svært korte, mindre enn 80 prosent av hodets lengde. Arten har svømmeblære. Nedre del av sidene og buken er sølvhvit med fargeløse tverrstriper som veksler med rader av fargeløse flekker. 
Den første ryggfinnen er gul eller blå. Gattfinnen og småfinnene er grågule med svart kant. Den store kjølen midt på sporden er gul hos voksne eksemplarer. Den er blant de største tunfiskartene og maksimal lengde er 225 cm. Vanlig lengde er 160–200 cm. En 180 cm lang fisk kan ha en vekt på 102–134 kg etter at den er renset.
Thunnus maccoyii lever epipelagisk ute på åpent hav i kaldt tempererte farvann. Den er for det meste begrenset til vann med en temperatur på 5–20 °C. Gytende fisk og larver påtreffes derimot i vann med en overflatetemperatur på 20–30 °C. Generasjonslengden er omtrent 12 år og maksimal levealder kanskje 20 år. 
Utbredelsen er sirkumpolar i de sørlige verdenshavene, for det meste mellom 30°–50° sør, men av og til lenger sør eller nord. Arten vandrer etter årstidene mellom gyteområder med varmt vann og områder med mye næring og kaldere vann. Den er en opportunist som eter mange forskjellige fiskearter, krepsdyr, bløtdyr og salper. Selv blir den jaktet på av haier, delfiner, seler og seilfisker.
Det har vært drevet et intenst fiske etter Thunnus maccoyii, spesielt utenfor Australia, New Zealand og Sør-Afrika. Den var ettertraktet i Japan som råstoff for sashimi, og det hendte at det ble betalt 10 000 amerikanske dollar for en enkelt fisk på fiskemarkedet i Tokyo. Fangsten var størst mellom 1960 og 1985 med en rekord på 55 487 tonn i 1972. Bestanden kollapset i siste halvdel av 1980-tallet på grunn av overfiske. Arten regnes som kritisk truet, og fangsten i 2010 var bare på 9 253 tonn.


== Litteratur ==
B.B. Collette og C.E. Nauen (1983). FAO species catalogue: Vol.2. Scombrids of the world: An annotated and illustrated catalogue of tunas, mackerels, bonitos and related species known to date. FAO Fish.Synop. s. 87–88. ISBN 92-5-101381-0. 


== Eksterne lenker ==
(en) Thunnus maccoyii – oversikt og omtale av artene i WORMS-databasen 
(en) Thunnus maccoyii i Encyclopedia of Life 
(en) Thunnus maccoyii i Global Biodiversity Information Facility 
(en) Thunnus maccoyii hos FishBase 
(en) Thunnus maccoyii hos Fossilworks 
(en) Thunnus maccoyii hos ITIS 
(en) Thunnus maccoyii hos NCBI 
(en) Kategori:Thunnus maccoyii – bilder, video eller lyd på Wikimedia Commons 
(en) Thunnus maccoyii – galleri av bilder, video eller lyd på Wikimedia Commons 
Thunnus maccoyii – detaljert informasjon på Wikispecies 
(en) Thunnus maccoyii (Castelnau, 1872) Southern bluefin tuna - FishBase
B. Collette m.fl. (2011). «Thunnus maccoyii». IUCN 2012. IUCN Red List of Threatened Species. Version 2012.1. Besøkt 20. august 2012. 
Thunnus maccoyii i FAO FishFinder
Agersø (by)

Agersø er en havneby og eneste by på Agersø med 203 innbyggere (2011) . Agersø er i Agersø sogn mellom Smålandsfarvannet, Storebælt og Agersø sund tre kilometer vest for Sjælland og 12 kilometer vest for Skælskør. Byen tilhører Slagelse kommune i Region Sjælland.
Det er ferge til Sjælland.


== Referanser ==
Urban Terror

Urban Terror er et freeware førstepersonsskytespill. Det er tilgjengelig for Windows, Linux og Mac. Spillet ble utviklet av FrozenSand. Originalt var spillet en modifikasjon for id Softwares Quake III Arena, men FrozenSand ga ut spillet som et selvstendig spill i 2007, og bruker ioquake3 som spillmotor.


== Spilltyper ==
Urban Terror har de vanlige spilltypene:

Bombespill - hvor det røde laget skal plassere en bombe mens det blå prøver å hindre dem
Fritt for alle - Alle mot alle
Dødskamp - rødt og blått spille mot hverandre og man prøver å få flest poeng.
Overlevende lag - Lagene prøver å utrydde hverandre.
Fang flagget - lagene prøver å få tak i motstandernes flagg å få det tilbake til basen sin.
Fang flagget og hold det - Flaggene skifter farge når en spille fra et av lagene er nær det. Det laget som har flest flagg når runden er over får poenget.


== Baner ==
Det følger med flere ulike baner til spillet. Det utvikles stadig nye baner gjennom samfunnet
samfunnet Custom Map Makers.


== Referanser ==


== Eksterne lenker ==
(en) Urban Terror hos MobyGames 
(en) Urban Terror hos Giant Bomb 
Samling av kart/baner til forskjellige spill
Rudy Molard

Rudy Molard (født 17. september 1989 i Gleizé) er en fransk landeveissyklist. Han sykler for FDJ. Han har vært profesjonell syklist siden 2012.


== Meritter ==


== Referanser ==


== Eksterne lenker ==
(en) Rudy Molard – ProCyclingStats 
(en) Rudy Molard – Cycling Archives 
(en) Rudy Molard – Cycling Quotient 
(en) Rudy Molard – CycleBase
Nacer Bouhanni

Nacer Bouhanni (født 25. juli 1990 i Épinal) er en profesjonell fransk landeveissyklist. Han sykler for Arkéa-Samsic. Han har vært profesjonell syklist siden 2011.


== Meritter ==


== Referanser ==


== Eksterne lenker ==
(en) Nacer Bouhanni – kategori av bilder, video eller lyd på Commons 
(en) Nacer Bouhanni – ProCyclingStats 
(en) Nacer Bouhanni – Cycling Archives 
(en) Nacer Bouhanni – Cycling Quotient 
(en) Nacer Bouhanni – CycleBase
Gratsja Petikjan

Gratsja Petikjan (født 23. januar 1960 i Jerevan) er en tidligere armensk skytter. Han tok gull i 50 meter rifle, tre stillinger helmatch under Sommer-OL 1992 i Barcelona, Spania.


== OL-medaljer ==
1992  Barcelona  Gull i 50 meter rifle, tre stillinger, helmatch  Samveldet av uavhengige stater


== Eksterne lenker ==
(en) Gratsja Petikjan – Olympedia 
(en) Gratsja Petikjan – Sports-Reference (OL-resultater – arkivert) 
(en) Gratsja Petikjan – ISSF
Stevan Pletikosić

Stevan Pletikosić (født 14. mars 1972 i Kragujevac) er en serbisk skytter. Han tok bronse i 50 meter rifle, liggende under Sommer-OL 1992 i Barcelona, Spania.


== OL-medaljer ==
1992  Barcelona  Bronse i 50 meter rifle, liggende  Uavhengige deltakere


== Eksterne lenker ==
(en) Stevan Pletikosić – Olympics.com 
(en) Stevan Pletikosić – Olympic.org 
(en) Stevan Pletikosić – Olympedia 
(en) Stevan Pletikosić – Sports-Reference (OL-resultater – arkivert) 
(en) Stevan Pletikosić – databaseOlympics.com (arkivert) 
(rs) Stevan Pletikosić – Serbias olympiske komité 
(en) Stevan Pletikosić – ISSF
Trond Røed

Trond Ove Røed (født 11. desember 1959) er en norsk politiker (FrP).
Røed var varaordfører i Hurum kommune 2007–2011 og leder i Buskerud Fremskrittsparti 2010–2011. Han var 2. vararepresentant til Stortinget fra Buskerud i perioden 2009–2013. Fra 2020 er Røed medlem av kommunestyret i nye Asker kommune, og utvalg for plan og byggesak.
Han har studiekompetanse fra Asker videregående skole fra 1985, og er utdannet bachelor fra Agder ingeniør- og distriktshøgskole fra 1988 og offiser fra Krigsskolen fra 1989. Han er ansatt i Forsvarets logistikkorganisasjon. Røed er styremedlem i Hurum Energi AS fra 2010 og styremedlem i Hurum Eiendomsselskap KF fra 2011.Trond Røed er tildelt Forsvarsmedaljen, Forsvarets medalje for internasjonale operasjoner og FN-medaljen for UNIFIL.


== Referanser ==


== Kilder ==
«Trond Røed». Stortinget.no. 
Kommunens oversikt over folkevalgte i nye Asker kommune


== Eksterne lenker ==
(no) Trond Røed hos Stortinget 
(no) Trond Røed hos Norsk senter for forskningsdata
Buer skole

Buer skole er også et tidligere navn på Vesterøy skole i Sandefjord.Buer skole er en barneskole i Skien kommune. Skolen er en «to-parallell» barneskole med ca. 310 elever og 39 ansatte.Skolen ligger på Ballestadhøgda øst i Skien, og skolekretsen strekker seg til kommunegrensa mot Porsgrunn.Skolens rektor per 2022 er Heidi Vidvei.


== Referanser ==
Melum skole

Melum skole er en barneskole i Skien kommune.
Skolens elever er organisert i fire grupper; trinn 1, trinn 2 og 3, trinn 4 og 5, og trinn 6 og 7. Det er i overkant av 50 elever og 5 lærere på skolen.
Melum skole har flere ganger vært vedtatt nedlagt og/eller slått sammen med andre skoler, men etter store protester og lokalt engasjement ble den likevel stående som egen skole. Kommunen valgte i stedet, i samarbeid med lokale snekkere, å satse på en større på- og ombygging i 2010-2011, og flyttet skolens administrative del under Åfoss skole. Det nye skolebygget ble offisielt åpnet i november 2011.


== Referanser ==
Hogga sluser

Hogga sluser er det øverste sluseanlegget i Bandak–Norsjøkanalen, som er den øverste og yngste av de to kanalene som utgjør Telemarkskanalen. Sluseanlegget ligger i Straumen ved Bandakmagasinets utløp i Nome. Løftehøyden er 7 meter fordelt på to slusekamre.Den øverste porten i Hogga sluse, er Bandak–Norsjøkanalens eneste gjenværende originale sluseport fra åpningen i 1882. Den holder også tilbake det største vanntrykket av alle portene, fra Vestvannene
Ved Hogga finner man et komplett anlegg med slusevokterbolig, vaktstue og driftsbygninger. Ved slusene ligger også Hogga kraftverk.


== Referanser ==


== Eksterne lenker ==
VisitTelemarks side om Hogga sluser Arkivert 27. juni 2018 hos Wayback Machine.
Sælen kirke

Sælen kirke er en av tre kirker i Fyllingsdalen. Den ble bygget i 2001, etter en arkitektkonkurranse i 1998.
Kirkerommet har adkomst fra vest mot øst og er organisert som en prosesjonskirke. Sideskipene og galleriet henger sammen med orgelgalleriet på vestveggen.
Alterveggen har en integrert kunstnerisk dekor utført av Søren Ubisch.
Kirken er 1550 kvadratmeter og er bygget i mur.
Bygget fikk en av fire murverkspriser Bergen og omegn murverkspriser delte ut i 2003. Kirken ble også presentert i MUR 2-2003


== Eksterne lenker ==
Sælen menighet Arkivert 22. august 2018 hos Wayback Machine.
(no) «Sælen kirke». Kirkesøk. Den norske kirke. 
Kunsthistorie.com — Sælen kirke
Bergen byleksikon
Arkitektgruppen Lille Frøen
DIS Norge
Bjarne Fidjestøl

Bjarne Fidjestøl (født 30. september 1937 i Hægebostad, oppvokst i Luster, død 9. februar 1994 i Bergen) var professor i norrøn filologi ved Universitetet i Bergen.
Fidjestøl ble Cand.philol. ved Universitetet i Oslo i 1966 og Dr.philos.  ved Universitetet i Bergen i 1981 med avhandlingen Det norrøne fyrstediktet. Han var ansatt ved UiB fra 1969, som dosent fra 1975 og som professor fra 1982 til han brått døde i 1994. Han redigerte Syn og Segn 1969–1973 og var representant for universitetene i Norsk språkråd. Hele livet var han aktiv nynorskmann.
Han studerte eventyr, sagalitteratur og norrøne kvad. Han var også aktiv som oversetter.


== Eksterne lenker ==
Bjarne Fidjestøl i snl.no
Personarkiv ved UiB
Bjarne Fidjestøl av Odd Einar Haugen
In memoriam Bjarne Fidjestøl (PDF) av Margaret Clunies Ross